Diari Oficial de la Generalitat Valenciana


Sumari del DOGV 5598, del 13-09-2007 (2007/10738)

Notificació a Svetlexport, SL, i altra de la sentència dictada en les actuacions del juí ordinari número 1295/2003.
-------------------------------------------------------------------------------------------------------------------

### Dades del document

Número de DOGV
:   5598

Data del DOGV
:   13-09-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/10261


Data del document
:   04-07-2007

Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Descriptors 

:   * sistema judicial

Notificació a Svetlexport, SL, i altra de la sentència dictada en les actuacions del juí ordinari número 1295/2003. [2007/10480]  
Procediment: assumpte civil 1295/2003-G  
Juí: juí ordinari 1295/2003  
Part demandant: Novogres, SA   
Part demandada: Svetlexport, SL, i Svetlana Bachmakova  
En el juí a què es fa referència s'ha dictat la resolució el text de la qual, literalment, diu així:  
«Sentència número 26/2007  
Jutgessa que la dicta: María Dolores Belles Centelles  
Lloc: Castelló de la Plana  
Data: 6 de febrer de 2007  
Part demandant: Novogres, SA  
Advocada: María José Catalá Calduch  
Procurador: Óscar Colón Gimeno  
Part demandada: Svetlexport, SL, i Svetlana Bachmakova, en rebel·lia processal  
Objecte del juí: reclamació de quantitat  
Antecedents de fet  
1. Que la part actora, en la representació que té, va presentar un escrit de demanda que va correspondre a este Jutjat pel torn de repartiment, en el qual, després d'exposar els fets i els fonaments jurídics que estimava aplicables al cas d'actuacions, acabava sol·licitant que es dictara sentència estimatòria de la demanda per la qual es condemnara la demandada a pagar a l'actora la quantitat de 23.274,13 euros, més els interessos legals, i les costes amb condemna solidària als demandats.  
2. Que admesa a tràmit la demanda esmentada, es va donar trasllat de la demanda a la demandada, la qual no va contestar ni va comparéixer en forma, per la qual cosa va ser declarada en rebel·lia processal, i citades les parts a audiència prèvia per al dia 19 de gener d'enguany, a les 10.00 hores. A l'acte va comparéixer únicament la part actora, que es va ratificar en la seua demanda i va proposar com a única prova la documental que consta en actuacions i va sol·licitar que es dictara sentència sense necessitat de vista. Una vegada admesa la prova, el procediment va quedar per a sentència.  
3. Que en la substanciació d'este procediment s'han observat totes les formalitats de l'orde processal.  
Fonaments jurídics  
1. Que, en la present relació juridicoprocessal, la part actora exercita una acció de reclamació de quantitat en virtut d'un contracte a l'empara dels articles 1.089 següents i concordants del Codi Civil.  
2. De la prova documental que s'acompanya a la demanda, ha quedat acreditat que l'actora i la mercantil demandada van subscriure, en data 1 de gener de 2000, un contracte d'agència, que este contracte va ser resolt unilateralment per la mercantil demandada en data 20 de desembre de 2000, així com que, en virtut de la liquidació d'este contracte, la mercantil demandada va firmar un reconeixement de deute en data 20 de desembre de 2000 per un import de 7.059.055 pessetes, on constava la forma de pagament, deute que va ser renegociat i fiançat per la codemandada Svetlana Bachmakova en data de 23 de febrer de 2001 (documents 10 i 11 de la demanda), i l'import es va fixar en 26.279,19 euros, de manera que la demandada va incomplir el que s'havia pactat, i va pagar sols la quantitat de deute de 3.005,06 euros, per la qual cosa encara deu l'import reclamat de 23.274,13 euros. Per això, atesa la incompareixença de la part demandada i a la vista de la documental que acompanya a la demanda, ha de prosperar la demanda rectora de les presents actuacions en estimar-se acreditats els fets constitutius de la demanda.  
3. La demandada haurà de pagar interessos legals des de la interpel·lació judicial (articles 1.100 i 1.108 del Codi Civil).  
4. Que, quant a les costes processals i atesa l'estimació de la demanda a causa de l'aplicació del que disposa l'article 394.1 de la Llei d'Enjudiciament Civil 1/2000, de 7 de gener, les costes del present plet hauran de ser imposades a la demandada.  
Vists els articles esmentats i els altres aplicables de manera general i pertinent.  
Decisió  
Que, amb l'estimació de la demanda interposada pel procurador dels tribunals Óscar Colón Gimeno, en nom i representació de la mercantil Novogres, SA, condemne la demandada Svetlana Bachmakova i la mercantil Svetlexport, SL, perquè de forma conjunta i solidària paguen a l'actora la quantitat de 23.274,13 euros, més els interessos legals des del dia del trasllat de la demanda i les costes processals causades.  
Notifiqueu la present resolució a les parts.  
Lliureu un testimoniatge d'esta resolució perquè conste en actuacions.  
Manera d'impugnació: mitjançant un recurs d'apel·lació davant l'Audiència Provincial de Castelló (article 455 LECn).  
El recurs es prepararà a través d'un escrit presentat en este Jutjat en el termini de cinc dies hàbils, comptadors des de l'endemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).  
Esta és la sentència, que pronuncie, mane i firme».  
Atés el desconeixement de l'actual domicili o residència de la part demandada, mitjançant la provisió de 4 de juliol de 2007, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de sentència.  
Castelló de la Plana, 4 de juliol de 2007.- La secretària judicial: Elena Fernández Ruiz.